Hans Eskilsson

**Hans Vimmo Eskilsson** (født 23. januar 1966) er en svensk tidligere fotballspiller.

Eskilsson startet karrieren som toppspiller da  hentet ham for spill i Allsvenskan foran 1985-sesongen fra  i division 3.

Eskilsson gjorde en god figur for U21-landslaget samtidig som han på klubbnivå hadde vanskelig for å spille seg til fast plass på laget gjennom 1987-sesongen. Foran 1988-sesongen skiftet han klubb til , samtidig som det stadig var rykter om interesse for ham fra utlandet. Eskilsson spilte knapt en halv sesong for Hammarby. Til gjengjeld viste han så god form for Hammarby at han fikk sjansen på . Selv om italienske  og  hadde fattet interesse for ham, var det den portugisiske storklubben  som til slutt kjøpte ham på sommeren i 1988. Eskilsson fant det vanskelig å spille seg til plass på laget til Sporting. På høsten var han en stund opptatt med spill for Sverige i OL, og han slet også litt med skade. Bortsett fra at han i romjulen i 1988 scoret fem mål i en cupkamp mot Alhandra, var det smått med lyspunkter. Da Manuel José tok over som trener for Sporting i 1989 var Eskilsson blant spillerne som ble frosset ut.

Sesongen 1989/90 tilbragte Eskilsson på utlån til . Med spilletid for Braga ble han igjen aktuell for landslaget. Eskilsson ble innkalt til landslagets tur til Dubai i februar 1990, hvor han spilte to treningskamper mot FAE. De to kampene ble hans to siste opptredener på landslaget. Landslagstrener Olle Nordin fant ikke plass til ham i troppen til VM i 1990.

Da låneoppholdet hos Braga var over, befant Eskilsson seg i en vanskelig situasjon da han fortsatt var under kontrakt med Sporting som ikke ville satse på ham. Klubbens eksentriske president José de Sousa Cintra ville heller ikke betale ham lønnen han hadde krav på. Eskilsson forble på sidelinjen inntil Sporting i mars 1991 ble tvunget til å la ham spille for  til kontrakten utløp på sommeren. Det korte oppholdet hos AIK ble ingen suksess, og allerede i juli 1991 var igjen klar for en klubb i portugisisk toppfotball da han signerte en ettårig kontrakt med nyopprykkede Estoril-Praia.

I mars 1992 skrev Eskilsson kontrakt med Hammarby, men måtte vente til juli med å bli klarert for spill. Hammarby var rykket ned til division 1 siden sist Eskilsson spilte for klubben. I 1993-sesongen scoret Eskilsson 24 mål på 25 kamper. Med Eskilsson i god scoringsform rykket klubben igjen opp for spill i Allsvenskan i 1994.

I august 1995 forlot Eskilsson Hammarby til fordel for spill ut sesongen med  i division 1, fordi han følte han manglet tillit fra treneren Tommy Davidsson. Med Dan Sahlin som førstevalg i angrepet, førte en taktisk omlegging til spill med én enslig spiss at Eskilsson ikke fikk plass i Davidssons startoppstilling.

I november 1995 ble Eskilsson klar for skotske  på kontrakt ut 1995/96-sesongen. Etter en god start på oppholdet i Edinburgh, fikk han fra nyttår av ikke like mye tillit fra manager Jim Jefferies. Etter et drøyt halvår i skotsk fotball, signerte Eskilsson i mai 1996 nok en gang for Hammarby, som igjen hadde rykket ned til division 1 siden han forlot klubben et år i forveien. Inntil da hadde han vært kjent som en arbeidsom spiss, lett gjenkjennelig med sitt fyldige, krøllete hår. I sitt siste opphold i Hammarby ble han i økende grad benyttet som forsvarsspiller. I lokaloppgjøret mellom Hammarby og AIK i mai 2000 pådro Eskilsson seg et stygt benbrudd i en duell med Daniel Hoch. Skaden satte i praksis en stopper for karrieren hans som spiller. Da han gjeninntrådte på banen et år senere var han såpass hemmet av skaden at han forble på reservelaget i 2001-sesongen, som ble hans siste for klubben.

## Referanser


## Eksterne lenker
* 
* Svenska Fotbollförbundet 
* AIK